
На основу члана 130. Закона о основама система образовања и васпитања ( “Сл. гласник РС“, број 88/2017 ) и члана 109. Статута Предшколске установе „Наша радост“, Васпитно – образовно веће, ПУ “Наша радост“ на седници одржаној  18.12.2018 године, донело је

ПОСЛОВНИК О РАДУ
ВАСПИТНО ОБРАЗОВНОГ ВЕЋА

I ОПШТЕ ОДРЕДБЕ

Члан 1.
Овим Пословником уређује се начин рада и одлучивања Васпитно –образовног већа у Предшколској установи „Наша радост“ Крупањ(у даљем тексту: Веће).

Члан 2.
Одредбе Пословника обавезне су за све чланове Васпитно – образовног већа и друга лица која присуствују седницама Васпитно – образовног већа.
Васпитно – образовно веће сачињавају: васпитачи и медицинске сестре.
Члан 3.
Васпитно-образовно веће Установе:
1. Утврђује предлог годишњег програма васпитно-образовног рада и стара се његовом успешном остваривању.
2. Разматра стручну проблематику из области васпитно-образовног рада и неге.
3. Покреће и даје подршку акционих истраживања васпитно-образовне праксе, ширење мреже и даља едукација и практична примена нових Основа програма.
4. Разматра извештај о педагошко – инструктивном раду, истраживањима, превентивно-здравственој заштити, исхрани, летовању и зимовању и предлаже мере за његово унапређење.
5. Разматра извештаја о квалитету педагошко-инструктивног рада од стране надзорника.
6. Утврђује свој план и програм рада.	
7. Предлаже начине за што успешнију сарадњу са родитељима као и са одговарајућим организацијама, друштвеном средином и сл.
8. Разматра програм стручног усавршавања васпитача, медицинских сестара и стручних сарадника.
9. Утврђује предлог програма за летовање и зимовање деце.
10. Врши и друге послове одређене Законом, овим Статутом као задатке које му наложи директор и управни одбор Установе.
11. План и програм рада васпитно-образовног већа је саставни део годишњег плана рада Установе.

II САЗИВАЊЕ ВАСПИТНО –ОБРАЗОВНОГ ВЕЋА

Члан 4.
Веће обавља свој рад на седницама.
Седницама Већа присуствују сви чланови (васпитачи,  мед. сестре и директор).
Члан 5.
Радом седнице Већа преседава и руководи директор, а у његовој одсутности васпитач кога одреди директор.
Члан 6.
Дневни ред Већа припрема директор, а по потреби и поједини чланови Већа.
Члан 7.
При састављању дневног реда треба водити рачуна о следећем:
 1) да се у дневни ред унесу првенствено она питања која по Закону и Статуту спадају у надлежност Већа, а остала питања само ако за то постоје оправдане потребе;
 2) да дневни ред обухвати првенствено она питања која су у моменту одржавања седнице најактуелнија за рад Већа и Установе.

Члан 8.
Редовне седнице Већа заказују се до три дана пре одржавања седнице.
Ванредне седнице могу се заказати  24 часа пре одржавања седнице.
Члан 9.
У обавештењу или позиву за седницу (писаном или усменом), обавезно се наводи дневни ред, дан и време почетка седнице. По потреби за поједине тачке дневног реда може се припремити и писани материјал.
Члан 10.
Седницама Већа обавезно присуствују сви чланови.
Уколико су чланови Већа спречени дужни су да о разлозима своје спречености благовремено обавесте директора.

III РАД НА СЕДНИЦИ

Члан 11.
Директор Установе отвара седницу Већа и утврђује да постоји кворум за рад.
Кворум за рад седнице постоји ако седници присуствује више од половине чланова Већа.
Члан 12.
Сваки члан Већа има право да предложи измене и допуне дневног реда, и о њима се мора одлучивати пре преласка на дневни ред.
Члан 13.
Члан Већа који жели да учествује у дискусији мора предходно затражити за то одобрење од директора, односно председавајућег. О једном питању члан већа може говорити највише два пута избегавајући опширност и понављање.
Члан 14.
Директор, односно председавајући седнице, стара се да се рад на седници Већа правилно одвија и одржава ред на седници.
Директор има следећа права и дужности:
1) стара се да се рад на седницама Већа одвија према утврђеном дневном реду,
2) даје реч члановима и осталим учесницима на седници Већа,
3) у оправданим случајевима одобрава појединим члановима Већа напуштање седнице,
4) потписује донете одлуке, односно закључке,
5) врши и друге послове у складу са одредбама Статута и других општих аката Установе.
Члан 15.
	Члан Већа има права и дужности:
1) да присуствује седници Већа и активно учествује у његовом раду,
2) да у случају спречености да присуствује седници Већа о томе обавести директора или накнадно оправда свој изостанак;
3) да на седници Већа подноси предлоге за доношење одлука и закључака;
4) врши и друга права и дужности које проистичу из одредаба Статута и других општих аката.
Члан 16.
Рад на седницама се одвија према утврђеном дневном реду. О појединим питањима реферише известилац, члан већа или директор.
Члан 17.
После излагања известиоца директор позива на дискусију која траје док сви пријављени не изнесу своје мишљење о том питању.
Члан 18.
Када се утврди да је поједина тачка дневног реда исцрпљена, дискусија се закључује и директор предлаже доношење закључка односно одлуке.
Члан 19.
Закључци требада буду формулисани тако да се тачно, јасно и на најсажетији начин изрази одлука Већа. Истовремено са доношењем одлуке утврђује се и ко треба да је изврши, на који начин и у којем року.






IV КВОРУМ И ОДЛУЧИВАЊЕ

Члан 20.
Веће доноси одлуке ако седници присуствује више од половине чланова.
Веће доноси одлуке већином гласова укупног броја чланова.
Члан 21.
Гласање је по правилу јавно.
Тајно се гласа када Веће то посебно одлучи, или ако је то утврђено Статутом, односно Законом.
 Васпитно-образовно веће предлаже представника запослених у Управни одбор тајним гласањем, а предложеним се сматрају она три кандидата који добијају највећи број гласова присутних чланова васпитно-образовног већа.
У случају када васпитно-образовно веће даје мишљење о учесницима конкурса за избор директора установе, гласање је тајно.
Начин рада, доношење одлука, вођење записника на седницама и сва друга питања од значаја за рад васпитно-образовног већа, уређују се овим Пословником.


V ОДЛАГАЊЕ И ПРЕКИД РАДА СЕДНИЦЕ
Члан 22.
Веће може одлучити да се седница прекине ако се у току дана не могу решити сва питања из дневног реда и уколико то захтева већина чланова Већа.
Седница се може прекинути и ако дође до тежег нарушавања реда на седници, а директор, односно председавајући  није у стању да одређеним мерама успостави ред неопходан за рад седнице.
Седницу прекида директор, и заказује нову, која ће се одржати три дана по прекиду седнице.



VI ОДРЖАВАЊЕ РЕДА НА СЕДНИЦИ
Члан 23.
Због повреде реда на седницама члановима већа могу се изрећи следеће мере:
1) опомена на ред,
2) одузимање речи и 
3) удаљење са седнице.
Мере под 1) и 2) изриче директор, а под 3) веће на предлог председавајућег односно директора.
Члан 24.
Опомена на ред изриче се члану Већа који својим понашањем на седници нарушава ред.
Одузимање речи изриче се члановима који у свом излагању нарушавају ред, а били су опоменути.
Удаљење са седнице изриче се члану Већа који вређа поједине чланове или друга присутна лица или ако одбије да поштује мере за одржавање реда које су према њему изречене на седници.
Одлука о удаљењу са седнице доноси се јавним гласањем већином присутних. Онај који је удаљен са седнице, дужан је да је одмах напусти.
Удаљење са седнице изриче се само за седницу на којој је мера удаљења донешена.

VII ЗАПИСНИК
Члан 25.
На седници Већа обавезно се води записник који потписује директор и записничар.
У записник седнице се уносе и изјаве за које поједини чланови Већа изричито траже да се унесу.
Члан 26.
Извод из записника и закључци објављују се на огласној табли Установе у року од пет дана.
Члан 27.
Оригинал записник се чува у Установи као документ трајне вредности.

VIII ЗАВРШНЕ ОДРЕДБЕ
Члан 28.
За све што није регулисано одредбама овог Пословника, примењиваће се одредбе Закона, Статута и општих аката Предшколске установе „Наша радост“ Крупањ.
Члан 29.
Тумачење одредаба овог Пословника даје Веће.
Члан 30.
Овај Пословник ступа на снагу осмог дана по објављивању на огласној табли Предшколске установе „Наша радост“ Крупањ.
                                                                                             

                                                                                              Председавајући Већа – директор
                                                                                           ________________________________ 
                                                                                                      Славица Кодић

                                                                                                                                                    
Пословник је заведен под деловодним бројем 702-10/2018, од 19.12.2018.год., објављен је на огласној табли Установе дана 19.12.2018.год., а ступио је на снагу дана 28.12.2018.год.

	О  Д  Л  У  К  А

         Управни одбор Предшколске установе “ Наша радост” Крупањ на седници одржаној 18.12.2018.год. донео је одлуку о усвајању Пословника о раду  Васпитно-образовног већа ПУ “Наша радост” Крупањ који је заведен под  деловодним  бројем 702-10/2018 од 19.12.2018.год.

